82 



gon, legyen vagy lepkén lakmároztak. Ez az oka aztán, hogy ott a 

 hol sok a rablótermészetű hangya, rendesen kevés a másféle rovar. 



Sehol sem láttam még oly nagy mennyiségű hangyát, mint 

 Fiume környékének kopár és meleg lejtőin. A kővel borított hegy- 

 oldalakon úgyszólván minden kő alatt egy-egy fészek fekete Cam- 

 ponotus laterális Oliv., Tapinoma erraticum Ltr. és Tetramorium 

 caespitum L., Cremastogaster scutellaris Oliv. és nagyfejű katonák- 

 kal vegyes Pheidole pallidula Nyl. tanyázik. Különösen sok fészke 

 van ott a Cremastogaster sordidula Nyl. nevű harczias apró hangya- 

 fajnak, mely a melegebb tájak lakója lévén, hazánkban e helyen 

 kívül másutt nem is tenyészik. 



Ismervén e hangyák ragadozó természetét, nagy sokaságuk 

 láttára épen nem csodálkoztam, hogy az idén április 19-én a 

 Tersato meleg lejtőjén egész délutáni keresés után sem birtam 

 többet találni 19 darab rovarnál, a miben ugyan a kopár hegyoldal 

 növényszegénységének s a korai évszaknak is némi része volt. 



Az eredménytelen rovargyűjtés helyett tehát a hangyák kö- 

 zött szereztem háborúságot, a mi ily harczias népség között nem 

 is volt valami nehéz dolog. Legelőször egy középnagyságú Myrio- 

 podát dobtam egy népes Cremastogaster sordidula-fészékbe ; de ez 

 talán nem is annyira a hangyáktól való féltében, mint inkább a 

 napvilág elől iramodott gyorsan a legközelebbi kő alá, lábain czi- 

 pelve néhány odacsipeszkedő hangyát. 



Sokkal könnyebb volt a hangyákat egymással összeveszíteni. 

 Egy nagy lapos követ felemelve, alatta körülbelől egy négyszög- 

 lábnyi sík helyet találtam, minden irányban átszeldelve a Cr. sordi- 

 dula lakásának alagútjaival. A kő felemelése által megzavart lakók 

 tömegesen ide gyülekeztek, feltartva fejüket s fenyegetőleg nyito- 

 gatva állkapcsaikat. Sajátságos kinézést ad nekik az, hogy potro- 

 húkat ilyenkor hátuk fölé emelik, úgy hogy annak csúcsa a fejükig 

 ér. E furcsa testtartásra potrohúk sajátságos alkatánál fogva csakis 

 a Cremastogaster nem fajai képesek. 



Egy távolabb eső Cremastogaster sordidula-fészekbftl dobtam 

 először 30—40 darab hangyát a tolongok közé; ámbár ugyanazon 

 fajból valók voltak a jövevények is, rögtön felismerték őket, hogy 

 más fészekből valók és csakhamar élénk tusa keletkezett. Négyen- 

 öten is belekapaszkodtak egy idegenbe, mely aztán pár perez múlva 

 leszabdalt lábakkal ós csápokkal, vagy átrágott mellkassal s méreg- 

 nedvvel borítva félholtan terült el. 



Sokkal érdekesebb látvány volt e hangyafaj harcza a Tapi- 



